ບັນ​ດາ​ສະ​ມາ​ຊິກສະ​ພາ​ຕ່ຳ ສ​ຫລ ປະ​ນາມ​ການ​ບຸກ​ໂຈມ​ຕີ ຂອງເທີ​ກີ ເຂົ້​າ​ໄປ​ໃນຊີ​ເຣຍ
ກະ​ຊວງຕ່າງ​ປະ​ເທດ​ເທີ​ກີ ​ຮຽກ​ເອກ​ອັກ​ຄະ​ລັດ​ຖະ​ທູດ​ສະ​ຫະ​ລັດ ທ່ານ​ເດວິດ ຊັຕເຕີຟຽລ ເຂົ້າ​ພົບ ຫຼັງ​ຈາກ​ສະ​ພາ​ຕ່ຳ ໄດ້​ຮັບຮອງ​ເອົາ​ຮ່າງ​ກົດ​ໝາຍ ​​ທີ່​ສະໜັບ​ສະ​ໜຸນໂດຍ​ທັງສອງ​ພັກ ​ໃນວັນ​​ອັງ​ຄານ​ວານ​ນີ້.
ເທີກີໄດ້ປະຕິເສດໃນວັນພຸດມື້ນີ້ຕໍ່ຮ່າງກົດໝາຍ ທີ່ຮັບຮອງເອົາໂດຍສະພາຕ່ຳສະຫະ ລັດ ຊຶ່ງຮ້ອງໃຫ້ມີການລົງໂທດຕໍ່ພວກເຈົ້າໜ້າທີ່ເທີກີທີ່ພົວພັນກັບການໂຈມຕີຂອງເທີກີ ຢູ່ທາງພາກເໜືອຊີເຣຍແລະມາດຕະການທີ່ຮັບຮູ້ການສັງຫານໝູ່ຊາວອາມີເນຍ ໂດຍ ອານາຈັກອົດໂຕມັນເທີກີນັ້ນວ່າ ເປັນການຂ້າລ້າງເຊື້ອຊາດເຜົ່າພັນ ກະຊວງຕ່າງປະເທດເທີກີກ່າວວ່າ ຕົນໄດ້ຮຽກເອກອັກຄະລັດຖະທູດສະຫະລັດ ທ່ານເດ ວິດ ຊັຕເຕີຟຽລ ຫຼັງຈາກສະພາຕ່ຳໄດ້ຮັບຮອງເອົາຮ່າງກົດໝາຍທີ່ສະໜັບສະໜຸນໂດຍ ທັງສອງພັກ ໃນວັນອັງຄານວານນີ້ ມາດຕະການນຶ່ງ ທີ່ໄດ້ນຳສະເໜີໂດຍປະທານຄະນະກຳມະການຄວາມສຳພັນຕ່າງປະ ເທດທີ່ສັງກັດພັກເດໂມແຄຣັດ ທ່ານອີລິອັອດ ແອນເຈີລ ຈາກລັດນິວ ຢອກ ແລະຜູ້ຮອງ ທີ່ສັງກັດພັກຣິພັບບລິກກັນ ທ່ານໄມລເກີລ ແມັກຄອລຈາກລັດເທັກຊັສຈະລົງໂທດພວກ ເຈົ້າໜ້າທີ່ອະວຸໂສເທີກີ ທີ່ໄດ້ພົວພັນກັບການຕັດສິນໃຈບຸກເຂົ້າໄປໃນພາກເໜືອຊີເຣຍ ແລະລ່ວງລະເມີດສິດທິມະນຸດຕໍ່ຊາວເຄີດ ສະພາຕ່ຳໄດ້ຮັບຜ່ານຮ່າງກົດໝາຍສະບັບນີ້ ດ້ວຍຄະແນນ 403 ຕໍ່ 16 ຖະແຫຼງການກະຊວງຕ່າງປະເທດເທີກີ ສະບັບນຶ່ງ ຮ້ອງການເຄື່ອນໄຫວນີ້ວ່າ “ແມ່ນຂັດ ກັນກັບຈິດໃຈຂອງພັນທະມິດໃນອົງການ NATO” ແລະໄດ້ກ່າວວ່າບັນດາສະມາຊິກສະ ພາ “ບໍ່ໄດ້ເອົາຫົວຊາ ໂດຍເຮັດໃຫ້ກຸ່ມກໍ່ການກໍ່ການຮ້າຍ ດ້ວຍສຳນວນໂວຫານ ແລະ ການປະຕິບັດ ຂອງເຂົາເຈົ້າ ” ເທີກີພິຈາລະນາວ່າຊາວເຄີດໃນຊີເຣີຍ ເປັນພັນທະມິດກັບ ພວກຊາວເຄີດແບ່ງແຍກດິນແດນ ທີ່ໄດ້ສູ້ລົບເພື່ອການປົກຄອງຕົນເອງຢູ່ໃນເທີກີ ມາເປັນ ເວລາສາມທົດສະວັດ ປະທານາທິບໍດີທຣຳໄດ້ປະກາດວ່າ ສະຫະລັດ ໄດ້ໄກ່ເກ່ຍ ການຢຸດຍິງ “ຢ່າງຖາວອນ” ໃນຊີເຣຍ ອາທິດແລ້ວນີ້ ຊຶ່ງໄດ້ຍົກເລີກການລົງໂທດຕໍ່ເທີກີ ໂດຍດຳລັດ ແຕ່ບັນດາສະ ມາຊິກສະພາສະຫະລັດ ໄດ້ພາກັນສະແດງຄວາມເປັນຫ່ວງກ່ຽວກັບຜົນກະທົບໄລຍະ ຍາວ ໃນການຕັດສິນໃຈທີ່ບໍ່ຄາດຄິດຂອງທ່ານທຣຳ ທີ່ຖອນກຳລັງທະຫານສະຫະລັດ ອອກຈາກຊີເຣຍ ຊຶ່ງເປັນການແຜ້ວທາງໃຫ້ແກ່ການບຸກລຸກຂອງເທີກີເຂົ້າໄປໃນເຂດ ດັ່ງກ່າວ ແລະເປັນອັນຕະລາຍ ແກ່ບັນດາພັນທະມີດຊາວເຄີດ ຂອງສະຫະລັດ ໃນການ ສູ້ລົບຕ້ານກຸ່ມລັດອິສລາມ ” ປະທານາທິບໍດີທຣຳໄດ້ສັ່ງໃຫ້ຖອນທະຫານອອກຈາກພາກເໜືອຊີເຣຍ ຫຼັງຈາກການ ໂອ້ລົມທາງໂທລະສັບກັບປະທານາທິບໍດີເທີກີ ທ່ານຣີເຊັບ ເຕຢິບ ເອີດູອານ ຜູ້ທີ່ພ້ອມ ແລ້ວຈະຮຸກຮານຊີເຣຍ ເພື່ອສ້າງຕັ້ງເຂດກັນຊົນ ແລະຂັບໄລ່ກຳລັງຊາວເຄີດ ແລະພວກ ພົນລະເຮືອນອອກໄປ “ປະທານາທິບໍດີທຣຳໄດ້ປ່ອຍໃຫ້ ທ່ານເອີດູອານດຳເນີນການຢ່າງເສລີຕໍ່ໃນການໂຈມ ຕີທີ່ໂຫດຮ້າຍເຮັດໃຫ້ຂົງເຂດບໍ່ມີຄວາມທຸ່ນທ່ຽງ ແລະເປັນໄພຂົ່ມຂູ່ຕໍ່ຄວາມໝັ້ນຄົງລະ ຫວ່າງປະເທດ” ນັ້ນຄືຄຳເວົ້າຂອງທ່ານແອນເຈີລ ທີ່ກ່າວໃນວັນອັງຄານວານນີ້ “ປະທາ ນາທິບໍດີທຣໍາ ແລະປະທານາທິບໍດີເອີດູອານ ແມ່ນຮັບຜິດຊອບຕໍ່ຄວາມຫາຍຍະນະ ຢູ່ ໃນພາກຕາເວັນອອກສຽງເໜືອຊີເຣຍ ທັງສອງຄົນຕ້ອງຮັບເອົາຄວາມຮັບຜິດຊອບ ”